รัฐบาลจัดสร้างเครื่องใช้และเครื่องประกอบในพระราชพิธีบรมราชาภิเษกเสร็จสมบูรณ์ เตรียมพร้อมจัดพระราชพิธีอย่างสมพระเกียรติทุกด้าน
รัฐบาลจัดสร้างเครื่องใช้และเครื่องประกอบในพระราชพิธีบรมราชาภิเษกเสร็จสมบูรณ์ เตรียมพร้อมจัดพระราชพิธีอย่างสมพระเกียรติทุกด้านนายวิษณุ เครืองาม รองนายกรัฐมนตรี เปิดเผยว่า รัฐบาลได้เตรียมความพร้อมพระราชพิธีบรมราชาภิเษก พ.ศ.2562 ในลำดับการเตรียมการพระราชพิธีเสร็จเรียบร้อยได้แก่ การจัดพิธีพลีกรรมตักน้ำจากแหล่งน้ำศักดิ์สิทธิ์ของทั่วประเทศและได้ประกอบพิธีเสกน้ำพระพุทธมนต์สำหรับใช้เป็นน้ำสรงพระมุรธาภิเษก และน้ำอภิเษก ส่วนการจัดพิธีจารึกพระสุพรรณบัฎเฉลิมพระปรมาภิไธย ดวงพระบรมราชสมภพ และแกะพระราชลัญจรกรประจำรัชกาล ยังพระอุโบสถวัดพระศรีรัตนศาสดาราม ในพระบรมมหาราชวังในวันนี้เป็นไปอย่างสมพระเกียรติกำหนดไปตามฤกษ์เวลาที่กำหนดเพื่อเตรียมความพร้อมในพิธีแห่พระสุพรรณบัฎเฉลิมพระปรมาภิไธย ดวงพระบรมราชสมภพ และแกะพระราชลัญจรกรประจำรัชกาลโดยขบวนราบใหญ่ไปยังพระที่นั่งไพศาลทักษิณเพื่อนำขึ้นทูลเกล้าฯ ถวายในพระราชพิธีบรมราชาภิเษก สำหรับพระราชพิธีต่อจากนี้จะมีขึ้นในวันที่ 2 พฤษภาคมโดยสมเด็จพระเจ้าอยู่หัวจะเสด็จพระราชดำเนินไปทรงสักการะพระบรมราชานุสรณ์รัชกาลที่ 5 และพระปฐมราชานุสรณ์ รัชกาลที่ 1 และเจดียสถานศักดิ์สิทธิ์ในพระบรมมหาราชวัง จากนั้นในวันที่ 3 พ.ค.มีพิธีแห่พระสุพรรณบัฎและดวงพระราชสมภพไปยังพระที่นั่งไพศาลทักษิณ และประกาศการพระราชพิธีบรมราชาภิเษกที่จะมีขึ้นในวันที่ 4 พ.ค. ทั้งนี้ในส่วนของรัฐบาลได้เตรียมความพร้อมพระราชพิธีแล้วทุกๆ ด้าน โดยเฉพาะการจัดสร้างเครื่องใช้ และเครื่องประกอบในพระราชพิธีบรมราชาภิเษกที่ดำเนินการเสร็จสมบูรณ์แล้ว โดยในวันที่ 28 เม.ย.นี้ ยังมีกำหดการซักซ้อมริ้วขบวนพยุหยาตราสถลมารคเสมือนจริงในวันที่ 28 เม.ย. เวลา 16.30 น. พร้อมกันนี้ เชิญชวนประชาชนทุกศาสนาเข้าร่วมในพิธีมหามงคล 5 ศานา ในวันที่ 24 เมษายน ณ พระลานพระราชวังดุสิต